Nacionalinės mokėjimo agentūros

prie Žemės ūkio ministerijos

asmens duomenų tvarkymo taisyklių

6 priedas

TIPINIŲ ASMENS DUOMENŲ APSAUGOS PRIEMONIŲ SĄRAŠAS

1. Fizinė prieiga prie kompiuterinės įrangos:

1.1. patalpos rakinamos;

1.2. įrengta patalpų signalizacijos sistema;

1.3. veikia asmenų įėjimo į patalpas kontrolės sistema (elektroninė ir (arba) fizinė).

2. Programinės įrangos naudotojai:

2.1. nustatyta naudotojų prieigos teisių suteikimo tvarka;

2.2. valdoma naudotojų teisė naudotis programine įranga;

2.3. registruojama informacija apie paskutinius informacinių sistemų ir jose esančių duomenų pakeitimus, juos atlikusius naudotojus, ir pakeitimų laiką.

3. Prieiga prie vidinio tinklo:

3.1. vidinis tinklas apsaugotas ugniasienėmis;

3.2. nutolę įrenginiai prie vidinio tinklo jungiasi saugiu ryšio kanalu (VPN, skirtinėmis linijomis ir pan.);

3.3. kontroliuojama naudotojų prieiga prie vidinio tinklo;

3.5. tinklu siunčiama informacija šifruojama;

3.6. naudojamos ryšio ir tinklo srautų atakų prevencijos priemonės.

4. A**tsarginių duomenų kopijų ir laikmenų naudojimas**:

4.1. patvirtintos duomenų atsarginio kopijavimo ir laikmenų naudojimo tvarkos;

4.2. atsarginės duomenų kopijos saugomos atskirose apsaugotose patalpose, kitame pastate;

4.3. kompiuterinė įranga ir laikmenos valdomos centralizuotai;

4.4. atsarginės duomenų kopijos ir laikmenos yra šifruojamos.

5. Apsauga nuo vagystės:

5.1. apribota fizinė prieiga prie tarnybinių stočių ir kompiuterinių darbo vietų;

5.2. apribota programinė prieiga prie tarnybinių stočių, kompiuterinių darbo vietų ir jose esančių duomenų;

5.3. kompiuterinėse darbo vietose pagrindiniai duomenys nesaugomi.

6. Apsauga nuo piktnaudžiavimo duomenų perdavimo tinklu:

6.1. veikia duomenų perdavimo tinklo valdymo sistema;

6.2. nustatyti griežti duomenų perdavimo tinklo srauto apribojimai;

6.3. įdiegta speciali duomenų perdavimo tinklo srauto stebėjimo įranga;

6.4. nuolat stebima duomenų perdavimo tinklo būklė.

7. Programinės įrangos klaidos:

7.1. naudojama tik legali programinė įranga, kuri prižiūrima laikantis gamintojo reikalavimų;

7.2. diegiami operacinių sistemų ir naudojamos programinės įrangos gamintojų rekomenduojami atnaujinimai;

7.3. pakeista programinė įranga testuojama atskiroje tarnybinėje stotyje ar stotyse;

7.4. veikia informacinių sistemų infrastruktūros stebėjimo sistema.

8. Apsauga nuo kenkėjiškos programinės įrangos:

8.1. tarnybinėse stotyse ir kompiuterinėse darbo vietose įdiegta antivirusinė programinė įranga;

8.2. viešai prieinamos informacinių sistemų dalys yra atskirame potinklyje – demilitarizuotoje zonoje;

8.3. darbuotojai supažindinti su vidaus tvarkomis ir žino, kaip elgtis pastebėjus kenkėjišką programinę įrangą.

9. Duomenų atstatymo gebėjimai:

9.1. numatyta duomenų atstatymo iš atsarginių kopijų procedūra.

10. Programinės įrangos naudojimas:

10.1. naudojama tik legali ir leistina programinė įranga;

10.2. nuolat atliekama kompiuterinėse darbo vietose naudojamos programinės įrangos kontrolė;

10.3. naudotojai patys negali diegti programinės įrangos;

10.4. kompiuterinės darbo vietos valdomos centralizuotai.

11. Naudotojų švietimas:

11.1. naudotojai mokomi dirbti su programine įranga;

11.2. naudotojams parengtos tikslios ir išsamios darbo instrukcijos.

12. Apsauga nuo duomenų perdavimo tinklo įrangos gedimų:

12.1. įranga prižiūrima pagal gamintojo rekomendacijas;

12.2. priežiūrą ir gedimų šalinimą atlieka kvalifikuoti specialistai;

12.3. didžiausią įtaką duomenų perdavimui turinti kompiuterinė įranga dubliuota;

12.4. veikia duomenų perdavimo tinklo valdymo sistema;

12.5. stebima duomenų perdavimo tinklo būklė.

13. Apsauga nuo kompiuterinės įrangos gedimų:

13.1. įranga prižiūrima pagal gamintojo rekomendacijas;

13.2. priežiūrą ir gedimų šalinimą atlieka kvalifikuoti specialistai;

13.3. svarbiausia kompiuterinė įranga dubliuota;

13.4. svarbiausios kompiuterinės įrangos techninė būklė nuolat stebima;

13.5. svarbiausiai kompiuterinei įrangai yra įsigyta garantinės priežiūros paslauga.

14. Apsauga nuo užliejimo:

14.1. tinkamai suplanuotos ir įrengtos svarbiausios kompiuterinės įrangos laikymo patalpos;

14.2. įrengta vandens nutekėjimo sistema ir vandens nuotėkio davikliai.

15. Apsauga nuo gaisro:

15.1. patalpose yra ugnies gesintuvai;

15.2. įrengti dūmų ir karščio davikliai;

15.3. dokumentai ir bylos laikomi nedegiose metalinėse spintose;

15.4. atsarginės duomenų kopijos laikomos atskirose apsaugotose patalpose, kitame pastate;

15.5. tarnybinių stočių patalpoje yra įrengta automatinio gesinimo sistema.

16. Apsauga nuo temperatūros ir drėgmės svyravimų:

16.1. tarnybinių stočių patalpose įrengta kondicionavimo sistema;

16.2. nuolat stebimi temperatūros ir drėgmės svyravimai;

16.3. kondicionavimo įranga prižiūrima pagal gamintojo reikalavimus;

16.4. kondicionavimo įrangos priežiūrą ir gedimų šalinimą atlieka kvalifikuoti specialistai.

17. Apsauga nuo stichinių nelaimių:

17.1. parengtas NMA Bendrasis veiklos tęstinumo planas.

18. Apsauga nuo elektros srovės tiekimo sutrikimų:

18.1. svarbiausiai kompiuterinei įrangai skirti nenutrūkstamo maitinimo šaltiniai (UPS);

18.2. stebima elektros srovės tiekimo būklė.

19. Apsauga nuo maitinimo ir ryšio linijų gedimų:

19.1. kabeliai yra izoliaciniuose vamzdžiuose;

19.2. elektros ir duomenų kabeliai saugiai atskirti.